**BILJEŠKE UZ FINANCIJSKI IZVJEŠTAJ POSLOVANJA ZA RAZDOBLJE**

**1.SIJEČANJ - 31.PROSINAC 2019.**

Ukupni prihod Zavoda za javno zdravstvo Karlovačke županije za navedeno razdoblje iznosi **14.188.613,00** kn.

Ugovorom sa Hrvatskim zavodom za zdravstveno osiguranje(nastavno: HZZO) ostvareno je **6.183.032,00** kn. Ugovor se odnosi na provođenje specijalističko- dijagnostičke zdravstvene zaštite, provođenje primarne zdravstvene zaštite, odnosno higijensko-epidemiološke zdravstvene zaštite, preventivno-odgojne mjere za zdravstvenu zaštitu školske djece i studenata, djelatnost javnog zdravstva te zdravstvenu zaštitu mentalnog zdravlja, prevencije i izvanbolničkog liječenja ovisnosti, a ugovorom je obuhvaćen i CEZIH (centralni zdravstveni informatički sustav).

Prihod od dopunskog zdravstvenog osiguranja iznosi **526.733,00** kn.

Prihodi od ostalih korisnika iznose **6.132.226,00** kn, a odnose se na obavljanje zdravstvenih usluga pravnim i fizčkim osobama odnosno gospodarskim subjektima na tržištu.

Prihod od odobrenih decentraliziranih sredstava iznosi **588.000,00** kn, iz sredstava Ministarstva zdravstva uplaćeno je **232.191,00** kn za nabavku neophodne opreme u Službu za zdravstvenu ekologiju, a iz županijskih sredstava uplaćeno je **155.000,00** kn na ime otpremnina dvojici radnika koji su prestali s radom zbog poslovno uvjetovanih razloga. Ostali i izvanredni prihodi iznose **371.431,00** kn, a odnose se na prihode od Hrvatskog zavoda za zapošljavanje – sufinanciranje plaća pripravnika, prihode s naslova osiguranja i refundacije štete, prihode od kamata po ovršnim postupcima prihode od stanova i prodaje vozila.

Ukupni rashodi i izdaci iznose **13.913.689,00** kn. Najveći dio odnosi se na rashode za zaposlene **–** **9.963.665,00** kn, a od toga su bruto plaće **7.848.155,00** kn. Materijalni izdaci iznose **2.844.931**,**00** kn.

Izdaci za kapitalna ulaganja iznose **661.460,00** kn, a za ostale i izvanredne izdatke **230.088,00** kn. Izdaci za financijsku imovinu (oročena sredstva) iznose **198.000,00** kn.

* 2 -

Stupanjem na snagu Zakona o izmjena i dopunama Zakona o zaštiti pučanstva od zaraznih bolesti (NN 130/17) dana 4. siječnja 2018., došlo je do značajnog smanjenja prihoda od zdravstvenih pregleda za sanitarne iskaznice, jer je smanjen obuhvat osoba koje su u obvezi polagati „Higijenski minimum“ i obavljati zdravstvene preglede za sanitarne iskaznice. Od 1. siječnja 2019. uslijedilo je daljnje, još veće smanjenje prihoda zbog smanjenja učestalosti zdravstvenih pregleda za sanitarne iskaznice. Odlukom Ministra zdravstva utvrđene su jedinstvene cijene za cijelu Republiku Hrvatsku, koje su veće od cijena koje smo mi primjenjivali, te zahvaljujuće tomu gubitak u ostvarenju prihoda od sanitarnih iskaznica nije tako drastičan kako je to bilo predviđano.

Negativan trend u poslovanju zaustavljen je u listopadu 2019. kada je ostvaren višak prihoda nad izdacima, a pozitivno poslovanje nastavilo se do kraja poslovne godine koja je završila viškom prihoda nad izdacima u iznosu **274.436,00** kn. Ovakav pozitivan rezultat poslovanja rezultat je poduzetih mjera štednje i racionalizacije rada u svim područjima poslovanja, smanjenja broja zaposlenih djelatnika i preraspodjele poslova kako bi se izbjeglo novo zapošljavanje te uz veliku potporu osnivača Karlovačke županije.

**RAVNATELJ:**

**Jelica Magdić,dr.med.spec**.